# 2.2. Temporalización

# Temporalización do REA

Este recurso está pensado para desenvolverse ao longo de 20 sesións e, segundo a proposta cREAgal para a materia de Educación Física de 2º de ESO, englóbase entre o segundo e terceiro trimestre.

A continuación, inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
1. Inauguración | 1.1. O Comité Olímpico Galego. 1.2. Obxectivos. 1.3. O plan. | Sesión de motivación e presentación do reto a desenvolver, onde se introduce o papel do alumnado como novo Comité Olímpico Galego encargado de seleccionar deportistas, poñendo en valor a actividade física, o deporte e os hábitos saudables como base do rendemento. | 1/2 sesión
2. As bases | 2.1. As comisións. 2.2. Prendendo a chama. | Sesións de revisión e activación de coñecementos previos en relación co traballo en equipo, o quecemento e as habilidades motrices. | 1 e 1/2 sesión
3. Rumbo á selección | 3.1. Activamos o corpo. 3.2. Desafíos na pista. 3.3. Xogamos coa pa. 3.4. Talento galego. 3.5. Misión breakout. 3.6. Posta a punto olímpica. | Sesións con actividades grupais para practicar diferentes desafíos de atletismo e pas. Esta práctica grupal se complementa con actividades de consolidación individuais de diferente nivel. | 13 sesións
4. Selección en 3, 2, 1! | 4.1. COG en acción. 4.2. Decisións técnicas. 4.3. A proba final. | Sesións dirixidas ao desenvolvemento e execución do reto proposto. O alumnado deseña e organiza o seu breakout como Comité Olímpico Galego, realiza probas, enigmas e, finalmente, leva a cabo a posta en práctica do desafío. | 3 sesións
5. Clausura olímpica | 5.1. Valoración olímpica. 5.2. A meta final. | Sesión vinculada á auto e coavaliación do traballo desenvolvido ao longo da situación de aprendizaxe, á síntese visual dos contidos incluídos no REA e á reflexión, individual e en grupo sobre a utilidade das aprendizaxes adquiridas e a súa transferencia á vida real. | 2 sesións

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)